อารามอันติม

อารามอันติม (โรมาเนีย: Mănăstirea Antim) เป็นโบสถ์ออร์ทอดอกซ์โรมาเนียตั้งอยู่ในบูคาเรสต์ ประเทศโรมาเนีย บนถนนมีโตรโบลิตอันติม อีวีเรอานู (Mitropolit Antim Ivireanu) สร้างขึ้นในระหว่างปี พ.ศ. 2256 ถึง 2258 โดยนักบุญอันติมชาวจอร์เจีย ซึ่งในเวลานั้นดำรงตำแหน่งเมโตรโปลิตันแห่งวัลลาเกีย ต่อมาในทศวรรษ 1960 อาคารโบสถ์ได้รับการบูรณะโดยปาร์ตีอาร์ค ยุสตีเนียน มารีนา ข้อมูลเมื่อปี 2005 มีพระสงฆ์จำพรรษาในอารามรวมเจ็ดรูป อารามมีความสัมพันธ์กับการก่อกบฏฆ่าล้างชาวยิวในบูคาเรสต์ ในวันที่ 22 มกราคม 1941 ภายใต้การนำของพระ ฮีโรโมงก์ นีโกเดม โยนีตเซอ (Hieromonk Nicodem Ioniță) คณะสงฆ์จากอารามอันติมทำการติดอาวุธตัวเองและพกระเบิดไปทำการทำลายล้างโบสถ์ยิวแห่งหนึ่งบนถนนเส้นเดียวกัน พระสงฆ์บางรูปที่มีส่วนร่วมในการก่อการนี้จบการศึกษาจากวิทยาลัยสงฆ์เซอร์นีกา (Cernica Seminary) ในสมัยรัฐบาลคอมมิวนิสต์ที่นำโดยนีกอลาเอ ชาวูเชสกู รัฐบาลเตรียมการทุบทำลายอารามนี้เช่นเดียวกับสิ่งปลูกสร้างโบราณอีกหลายแห่งเพื่อขยายถนนและพัฒนานครบูคาเรสต์ตามแผนแม่แบบของเชาเชสกู ท้ายที่สุดอารามนี้ได้รับการช่วยเหลือโดยโครงการที่นำโดยวิศวกร อ็อยนูว โยร์เดอเชสกู (Eugeniu Iordăchescu) ซึ่งทำการยกอารามขึ้นและเข็นไปตั้งตรงที่ตั้งปัจจุบัน ให้พ้นจากพื้นที่ที่รัฐบาลประกาศทำการเวนคืนเพื่อทำลาย สมุดภาพ อ้างอิง แหล่งข้อมูลอื่น เว็บไซต์ทางการ "Antim Monastery". www.romanian-monasteries.go.ro. คลังข้อมูลเก่าเก็บจากแหล่งเดิมเมื่อ 2007-07-03. "Church façade". www.spirit.ro. คลังข้อมูลเก่าเก็บจากแหล่งเดิมเมื่อ 2007-09-26. "Painting in Church's Dome". www.srpskoblago.org. คลังข้อมูลเก่าเก็บจากแหล่งเดิมเมื่อ 2016-03-03. สืบค้นเมื่อ 2024-09-30.